الملك احمد فؤاد, او فؤاد التانى (اتولد سنة 1952), اخر ملوك مصر من اسرة محمد على باشا. احمد فؤاد هو ابن الملك فاروق الاول اللى اتخلع سنة 1952 بعد ثورة 23 يوليه. اتعين على عرش مصر فى 26 يوليه 1952, و اكمنه كان طفل صغير وقتها اتشكل مجلس وصايه عليه كان بيضم الامير محمد عبد المنعم و بهى الدين بركات باشا و القائم مقام رشاد مهنا, لغاية اعلان الجمهوريه المصريه فى 18 يونيه 1953, و بيه انتهى حكم اسرة محمد على باشا. الملك احمد فؤاد عايش بره مصر و بيزور مصر من وقت للتانى و قال مقابله صحفيه عن المصريين : " الناس فى مصر رائعون وأعتقد أن اهل مصر هم سر قوتها الحقيقية وهم شعب رائع ومضياف وكريم, فأنا دائما فخور وسعيد بمصر وأكثر ما أعجبنى أن مصر أصبحت دولة حديثة ومتقدمة وأنا عاشق للشعب المصرى الذى أتواصل معه دائما " احمد فؤاد التانى عنده ولدين و بنت من مطلقته فضيله (اسمها الاصلى فرانس بيكار): محمد على (1979 -) اتولد فى القاهره بعد ما وافق الرئيس انور السادات ان مرات الملك احمد فؤاد تولد فى مصر. فوزيه لطيفه (1982 -) شاركت سنة 2001 فى عرض ازياء خيرى فى باريس ضمن مجموعة من بنات الاسر الملكية فى العالم.